

ประกาศองค์การบริหารส่วนตำบลตะปาน

เรื่อง การใช้จ่ายเงินสะสม (จ่ายขาด) ครั้งที่ 2 ประจำปีงบประมาณ พ.ศ. 2562

------------------------------------------

ตามที่สภาองค์การบริหารส่วนตำบลตะปาน ได้มีมติในการประชุมสภาองค์การบริหารส่วนตำบล ตะปาน สมัยวิสามัญ สมัยที่ 4 ครั้งที่ 2 ประจำปี 2561 เมื่อวันที่ 11 ธันวาคม 2561 อนุมัติให้องค์การบริหารส่วนตำบลตะปาน ใช้จ่ายเงินสะสม (จ่ายขาด) เพิ่มเติม ครั้งที่ 2 จำนวน 1 โครงการ เพื่อบรรเทาความเดือดร้อนราษฎรในพื้นที่ ได้แก่  **โครงการซ่อมแซมถนนซอยตะปาน 6** หมู่ที่ 1 ตำบลตะปาน อำเภอพุนพิน จังหวัด สุราษฎร์ธานี โดยทำการเกรดบดอัดคันทางขนาดกว้าง 4.00 เมตร ยาว 3,500 เมตร หรือมีพื้นที่ไม่น้อยกว่า 14,000 ตร.ม. ลงวัสดุหินคลุกพร้อมเกรดเกลี่ยบดอัด 180 ลบ.ม. พร้อมป้ายประชาสัมพันธ์โครงการ รายละเอียดตามแบบที่ อบต.ตะปาน กำหนด (แผนพัฒนาท้องถิ่นสี่ปี พ.ศ.2561 – 2564 เพิ่มเติมหรือเปลี่ยนแปลง ฉบับที่ 7 หน้า 3 ข้อ 1 (กองช่าง) งบประมาณ 388,800.00 บาท (สามแสนแปดหมื่นแปดพันแปดร้อยบาทถ้วน) ปรากฎใน แผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค ซึ่งการอนุมัติของสภา ฯ เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมจนถึง ฉบับที่ 3 พ.ศ. 2558 หมวด 8 ข้อ 89 นั้น

บัดนี้ ขอประกาศเพื่อทราบโดยทั่วกัน ผู้ที่สนใจสามารถติดต่อขอทราบรายละเอียดเพิ่มเติมได้ที่ ศูนย์ข้อมูลข่าวสารของทางราชการองค์การบริหารส่วนตำบลตะปาน โทรศัพท์ / โทรสาร 0-7792-7495 , 0-7792-7477 หรือทางเว็บไซต์ [www.taparn.go.th](http://www.taparn.go.th)

ประกาศ ณ วันที่ 11 เดือน ธันวาคม พ.ศ. ๒๕61

ธนิก กิจเวชวิสุทธิ์

(นายธนิก กิจเวชวิสุทธิ์)

นายกองค์การบริหารส่วนตำบลตะปาน

-1-

**รายละเอียดประกอบโครงการจ่ายขาดเงินสะสมกรณีภัยพิบัติฉุกเฉิน**

**องค์การบริหารส่วนตำบลตะปาน อำเภอพุนพิน จังหวัดสุราษฎร์ธานี**

**ครั้งที่ 2 ประจำปีงบประมาณ พ.ศ. 2562**

**แผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง**

**ประเภท ค่าก่อสร้างสิ่งสาธารณูปโภค**

**-------------------------------------------**

**โครงการที่สภาอนุมัติจ่ายขาดเงินสะสมต่อสภา กรณีเหตุภัยพิบัติกรณีฉุกเฉิน** **เพิ่มเติม ครั้งที่ 2 จำนวน 1 โครงการ** เพื่อบรรเทาความเดือดร้อนราษฎรในพื้นที่ ได้แก่

**โครงการซ่อมแซมถนนซอยตะปาน 6**

หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี โดยทำการเกรดบดอัดคันทางขนาดกว้าง 4.00 เมตร ยาว 3,500 เมตร หรือมีพื้นที่ไม่น้อยกว่า 14,000 ตร.ม. ลงวัสดุหินคลุกพร้อมเกรดเกลี่ยบดอัด 180 ลบ.ม. พร้อมป้ายประชาสัมพันธ์โครงการ รายละเอียดตามแบบที่ อบต.ตะปาน กำหนด

(แผนพัฒนาท้องถิ่นสี่ปี พ.ศ.2561 – 2564 เพิ่มเติมหรือเปลี่ยนแปลง ฉบับที่ 7 หน้า 3 ข้อ 1 (กองช่าง) งบประมาณ 388,800.00 บาท (สามแสนแปดหมื่นแปดพันแปดร้อยบาทถ้วน)